બોપલના સ્ટર્લિંગ સિટીમાં રહેતા ઉજ્જૈનના હેમાંશુ અજયભાઈ બેલવેલકર વસ્ત્રાપુરની એલ.ડી. કોલેજમાં બી.એ.ના બીજા વર્ષમાં અભ્યાસ કરે છે. હેમાંશુ અને તેમના મિત્ર માનવ અવિનાશભાઈ શર્મા માનવના જીક્સર બાઈક ઉપર કોલેજ જવા માટે નીકળ્યા હતા. એસ.પી. રિંગ રોડ ઉપર જતાં એક ટ્રક પુરઝડપે જતી હતી તેની પાછળ બીજી ટ્રક હતી. બન્ને ટ્રકચાલક વચ્ચે જાણે ઝડપની હરિફાઈ લગાવી હતી. હેમાંશુએ ટ્રકની આ હરિફાઈથી બચવા બાઈકને ડાબી બાજુ લઈ ઓવરટેક કરવાની કોશિશ કરી હતી. આ સમયે પાછળ આવી રહેલી ટ્રકે બાઈકને ટક્કર મારી હતી. હેમાંશુ અને માનવને સોલા સિવિલમાં ખસેડાયા હતા. માનવને ગંભીર ઈજા થઈ હોવાથી મૃત્યુ નીપજ્યું હતું.